ΓΡΑΠΤΗ ΕΡΩΤΗΣΗ P-0008/00

υποβολή: Margrietus van den Berg (PSE) προς την Επιτροπή

(13 Ιανουαρίου 2000)

Θέμα: CITES διαπραγματεύσεις 2000

Η νέα Διάσκεψη των Μερών (ΔΜ) της Σύμβασης Διεθνούς Εμπορίας Ειδών της Άγριας Πανίδας και Χλωρίδας που κινδυνεύουν να εξαφανισθούν (CITES) θα πραγματοποιηθεί στο Ναϊρόμπι τον Απρίλιο του 2000.

1. Ένα ζήτημα το οποίο πιθανότατα θα συζητηθεί στη Διάσκεψη των Μερών 10 της CITES, αφορά την λαθροθηρία ελεφάντων που συνδέεται με το εμπόριο ελεφαντοστού στις χώρες της Ασίας και της

Αφρικής. Επί του ζητήματος αυτούπάρχουν αντικρουόμενες πληροφορίες, ενώ διακυβεύονται και διάφορα συμφέροντα. Κατά τη Διάσκεψη των Μερών του 1997 στην Χαράρε ελήφθη απόφαση να επιτραπεί σε τρία αφρικανικά κράτη του Νότου να εξάγουν περιορισμένες ποσότητες ελεφαντοστού στην Ιαπωνία. Η Επιτροπή έχει λάβει θέση όσον αφορά την πολιτική της CITES για την λαθροθηρία ελεφάντων εν όψει της τρέχουσας Διάσκεψης των Μερών 10, και σε ποιες πληροφορίες βασίζεται αυτή η θέση;

2. Η διαβούλευση αποτελεί σημαντική συνιστώσα της ευρωπαϊκής διαδικασίας λήψεως αποφάσεων. Με ποιον τρόπο σκοπεύει η Επιτροπή να διαβουλευθεί με τα ενδιαφερόμενα μέρη, όπως οι ΜΚΟ, κατά την εκπόνηση των συστάσεών της; Με ποιον τρόπο λαμβάνειπόψη η Επιτροπή τις συγκεκριμένες θέσεις των αναπτυσσομένων χωρών επί του ζητήματος αυτού; Σκοπεύει, άραγε, η Επιτροπή να εναρμονίσει την ανάγκη για ανάπτυξη με την παγκόσμια ανάγκη προστασίας των ειδών που κινδυνεύουν να εξαφανισθούν;

3. Κατά τη διάρκεια της Διάσκεψης των Μερών 10 Αυγούστου 1997, η κοινή θέση της ΕΕ καταρτίσθηκε την τελευταία στιγμή πριν από τη Διάσκεψη, χωρίς ναπάρχει χρόνος για διαβούλευση. Η Επιτροπή έχει επανειλημμένα προβεί σε δηλώσεις για αυξημένη διαφάνεια στις διεθνείς διαδικασίες. Το Ευρωπαϊκό Κοινοβούλιο, προκειμένου να μπορέσει να μελετήσει τον κατάλογο των ειδών που κινδυνεύουν να εξαφανισθούν καθώς και να αντιδράσει επ' αυτού, χρειάζεται η Επιτροπή ναποβάλει έγκαιρα τις εισηγήσεις της για τους καταλόγους εν όψει της επερχόμενης διάσκεψης. Προτίθεται, άραγε, η Επιτροπή να εγγυηθεί ότι οι εισηγήσεις όντως θαποβληθούν το αργότερο στις αρχές του ερχόμενου έτους (2000);

Απάντηση της κας Wallstrm εξ ονόματος της Επιτροπής

(7 Φεβρουαρίου 2000)

Η Επιτροπή καταδικάζει τη λαθροθηρία ελεφάντων τόσο στην Αφρική όσο και στην Ασία, δεδομένου ότι η εν λόγω πρακτικήπονομεύει τις διεθνείς προσπάθειες να διασφαλιστεί η αειφόρος χρήση της άγριας πανίδας και απειλεί τη διατήρηση των ειδών. Στο μέτρο που η συγκεκριμένη λαθροθηρία προκαλείται από τη ζήτηση στο διεθνές εμπόριο, η CITES και ο οικείος κανονισμός (ΕΚ) αριθ. 338/97 του Συμβουλίου, της 9ης Δεκεμβρίου 1996, όσον αφορά στην προστασία των ειδών άγριας πανίδας και χλωρίδας με τον έλεγχο του εμπορίου τους(1) αποτελούν σημαντικά μέσα για τη μείωση των κινήτρων.

Η Επιτροπή οργάνωσε ακροάσεις με ευρωπαϊκούς μη κυβερνητικούς οργανισμούς (ΜΚΟ) στις 17 Ιανουαρίου του 2000, προκειμένου να τους ενημερώσει στο πλαίσιο των διαβουλεύσεων που καταλήγουν σε συστάσεις της Επιτροπής για τη θέσπιση κοινών θέσεων. Η θέση των αναπτυσσόμενων χωρών επί των ειδικών προτάσεων περιλαμβάνεται συχνά στο κείμενο των προτάσεων τροποποίησης των προσαρτημάτων της CITES και οι εν λόγω απόψεις λαμβάνονται πλήρωςπόψη. Επί των άλλων θεμάτων, οι απόψεις των αναπτυσσομένων χωρών εκφράζονται στην διάσκεψη αυτή καθαυτή. Μολονότι ο αρχικός σκοπός της CITES είναι η διατήρηση των ειδών που απειλούνται, η Επιτροπή είναι της άποψης ότι ο εν λόγω στόχος είναι απίθανο να επιτευχθεί χωρίς τηνποστήριξη της τοπικής κοινωνίας στις αναπτυσσόμενες χώρες, όπου εντοπίζεται το μεγαλύτερο τμήμα της βιολογικής ποικιλομορφίας του πλανήτη.

Η Επιτροπή θα διατυπώσει τις συστάσεις της για την CITES το συντομότερο δυνατόν μετά από την παραλαβή των προτάσεων και κατόπιν διαβουλεύσεων με εμπειρογνώμονες από τα κράτη μέλη και από τους ευρωπαϊκούς ΜΚΟ. Η κοινή θέση θα καθοριστεί από το Συμβούλιο.

(1) ΕΕ L 61 της 3.3.1997.